La zirudèla l'è un componimänt scherzåus ch'as cantèva - in uréggin ed sòlit in canpâgna - par i matrimòni o pr î gran magnèr campagnû. Po dåpp as taché a cantèrel anch'pr al lauree, aniversèri o dî èter avenimént indovv as magnèva e indovv al zirudlèr dgeva ai festegé al so proposit. L'urèggin l'à da èser antîga e la declamaziån l'era cantilenè sänper con d'la mûsica e al schéma l'è fât ed quartén ed vêrs utunèri in rima basè, ch î avéven da terminèr par “Tòc e dâi la zirudèla” o par “Tícc e tacc la zirudèla”.